પ્રોપર્ટીની જપ્તીને લઈને ઈડીને ગફલતઃ ગુરુવારે દિલ્હીની એક કોર્ટેમાં ઈડીના દિલ્હી અને મુંબઈ ઝોનમાં ગફલત સામે આવી. બેંગલુરુ પોલીસે કોર્ટને જણાવ્યું કે તેમણે માલ્યાની 159 પ્રોપર્ટીની ઓળખ કરી છે. પરંતુ તેની જપ્તી નથી થઈ શકી કારણ કે તેમાંથી કેટલીક પ્રોપર્ટીને મુંબઈ ઝોન પહેલા જ જપ્ત કરી ચૂક્યું છે. બાકી પર લિક્વિડેશનની કાર્યવાહી ચાલી રહી છે. ઈડી દિલ્હી ઝોનના વકીલ એન કે મટ્ટાએ કોર્ટને જણાવ્યું કે માલ્યાની બીજી પ્રોપર્ટીની ઓળખ માટે થોડો સમય જોઈશે. મામલાની આગામી સુનાવણી 11 ઓક્ટોબરે થશે. દિલ્હીની કોર્ટે 8 મેના રોજ માલ્યાની પ્રોપર્ટી જપ્ત કરવાનો આદેશ આપ્યો હતો. કોર્ટે 12 એપ્રિલે માલ્યાના નામે બિન જામીનપાત્ર વોરંટ પણ જાહેર કર્યું હતું.